
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                   Bucureşti, 25 februarie 2014

                   Pl-x 26/2014


AVIZ

asupra

propunerii legislative privind acordarea tichetelor de rechizite şcolare
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea 1egislativă privind acordarea tichetelor de rechizite şcolare, trimisă cu adresa nr. Pl-x 26 din 10 februarie 2014, înregistrată cu nr.4c-11/87 din 10 februarie 2014.
Propunerea legislativă a fost respinsă de Senat, în şedinţa din 4 februarie 2014, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat. 
Iniţiativa legislativă are ca obiect de reglementare achiziţionarea de către fiecare unitate şcolară de învăţământ preuniversitar, la începutul anului şcolar, din doi în doi ani, a câte unui echipament sportiv complet pentru fiecare elev înscris în clasa I.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 25 februarie 2014.

Membrii Comisiei au examinat propunerea legislativă supusă avizării, expunerea de motive, avizul nefavorabil al Consiliului Economic şi Social, transmis cu adresa nr.2792 din 12 septembrie 2013 şi avizul favorabil, cu observaţii şi propuneri al Consiliului Legislativ, transmis cu adresa nr.1023 din 27 septembrie 2013.

În urma dezbaterilor, Comisia juridică, de disciplină şi imunităţi a hotărât, cu majoritate de voturi (5 voturi “pentru”), avizarea negativă a iniţiativei legislative întrucât iniţiatorii nu au prevăzut sursele de susţinere financiară, încălcându-se astfel dispoziţiile constituţionale ale art.138 alin.(5), precum şi dispoziţiile art.15 alin.(1) din Legea nr.500/2002 privind finanţele publice, cu modificările şi completările ulterioare.

Propunerea legislativă are implicaţii asupra bugetului de stat, fiind aplicabile dispoziţiile art.111 alin.(1) teza a doua din Constituţia României, republicată, dispoziţii conform cărora este obligatorie solicitarea unei informări din partea Guvernului.

Guvernul României nu a transmis un punct de vedere referitor la această propunere legislativă, până la data dezbaterii iniţiativei legislative în Comisia juridică.

În raport de obiectul şi conţinutul reglementării, propunerea legislativă face parte din categoria legilor ordinare.

                
        PREŞEDINTE,                          
                  SECRETAR,

                        BOGDAN LIVIU CIUCĂ                         CĂTĂLIN THEODOR NICOLESCU

Consilier parlamentar,

Rodica Penescu

